หนูกินยาคุม28เม็ด มาหลายเดือนเเล้วค่ะ เเต่เดือนนี้หนูลืมกินอย่าคุม4เม็ดเเรกของเดือนนี้ เเล้วมีอะไรกับแฟนเเต่ไม่เเตกในค่ะ จะท้องไหม เเล้วหนูควรเริ่มกินยาคุมเม็ดไหนค่ะ
สวัสดีค่ะ การใช้ยาคุมแบบแผงรายเดือน จะมีประสิทธิภาพสูงมากในการป้องกันการตั้งครรภ์ กรณีการใช้ยาอย่างถูกต้องครบถ้วนในแผงนั้นๆดังนั้นในแผงล่าสุด ที่ไม่ได้กินยา 4 เม็ดแรก แล้วมีเพศสัมพันธ์กับแฟนแบบหลั่งในนั้น มีโอกาสตั้งครรภ์ได้ค่ะแนะนำการยืนยันการตั้งครรภ์ให้แน่ใจก่อนว่าไม่มี ก่อนจะทำการกลับมาเริ่มกินยาคุมกำเนิดอีกครั้ง โดยชุดตรวจครรภ์ทางปัสสาวะให้ผลบวกได้ประมาณ 2-3 สัปดาห์หลังการมีเพศสัมพันธ์ หากไม่ตั้งครรภ์จริง สามารถเริ่มยาคุมกำเนิดได้ โดยถ้าไม่ได้เริ่มภายในช่วง 5 วันแรกของประจำเดือน ให้กินติดต่อกันให้ครบ 7 วันก่อนจึงค่อยมีเพศสัมพันธ์ไม่ป้องกันได้ค่ะ ในระหว่างนี้ให้ใช้ถุงยางอนามัยเพื่อป้องกันไปก่อน